b'\n_START_ARTICLE_\nEtiketas\n_START_PARAGRAPH_\nEtiketas (pranc. etiquette\xc2\xa0\xe2\x80\x93 etiket\xc4\x97, u\xc5\xbera\xc5\xa1as; s\xc4\x85voka \xc5\xbeinoma nuo Liudviko XIV laik\xc5\xb3)\xc2\xa0\xe2\x80\x93 visuotinai priimtos (gero) elgesio vie\xc5\xa1umoje (pvz., bendravimo) taisykl\xc4\x97s (vad. \xe2\x80\x9egeras tonas\xe2\x80\x9c ir pan.). Eti\xc5\xa1kas elgesys\xc2\xa0\xe2\x80\x93 formali\xc5\xb3 taisykli\xc5\xb3, s\xc4\x85lygot\xc5\xb3 daugelio \xc5\xbemoni\xc5\xb3 kart\xc5\xb3 patirties, taikymas i\xc5\xa1 anksto numatytose situacijose._NEWLINE_Etiketo atsiradimas siejamas su Anglija ir Pranc\xc5\xabzija. Kaip normos etiketo taisykl\xc4\x97s yra priskiriamos etikai. Etiketas da\xc5\xbenai naudojamas kaip protokolo sinonimas, ta\xc4\x8diau pastarasis grind\xc5\xbeiamas grie\xc5\xbetais reikalavimais, o etiketas yra labiau patariamojo pob\xc5\xabd\xc5\xbeio.'